Google Flights. Google Flights — uchinchi tomon yetkazib beruvchilar orqali aviachiptalarni onlayn xarid qilishni osonlashtiradigan parvozlarni bron qilish xizmati. 2011-yilda Google tomonidan sotib olingandan keyin Google Flights Google Travelning bir qismiga aylandi. Google Flights kuchli parvoz qidiruv tizimi va eng yaxshi tomoni shundaki, undan foydalanish oson. Google sizga maʼlum bir qidiruv uchun deyarli barcha mavjud reyslarni koʻrsatadi, lekin sizni u bilan bron qilishga majburlamaydi. Expedia, Orbitz, Tripadvisor yoki Kayakdan farqli oʻlaroq, Google Flights onlayn sayohat agentligi emas. Google shunchaki sizga mavjud reyslarni koʻrsatadi. Oʻzingizga yoqqan reyslarni topganingizdan soʻng, siz bron qilish uchun „bosasiz“. Siz toʻgʻridan-toʻgʻri aviakompaniya yoki uchinchi tomon onlayn sayohat agentligiga yoʻnaltirilasiz. Tarixi. 2011-yil aprel oyida Amerika Qoʻshma Shtatlari Adliya departamentining monopoliyaga qarshi boʻlimi Googlening ITA dasturiy taʼminotini 700 million dollarga sotib olishini maʼqulladi. 2011-yil 13-sentabrda Google ushbu xariddan olingan algoritmlardan foydalanib Google Flights`ni ishga tushirdi. Xususiyatlari. Google Flights`ning afzalligi shundaki, u yetib borish nuqtasidan tashqari boshqa mezonlar asosida ochiq qidiruvlarni amalga oshirish imkonini beradi; masalan, foydalanuvchi turli vaqtlar va byudjet doirasidagi parvozlarni qidirishi va turli yoʻnalish tanlovlarini taklif qilishi mumkin. Shu bilan bir qatorda, foydalanuvchi yetib borish nuqtasini tanlashi mumkin va Google Flights keyingi 12 oyning har bir kuni uchun grafik yoki jadvalda koʻrsatilgan har bir narxni hisoblab chiqadi. Bu funksiya foydalanuvchilarga manzilga uchish uchun eng arzon sanani osongina aniqlash imkonini beradi. Google Flights, foydalanuvchilariga parvozlarining iqlimga taʼsirini ham hisoblash imkonini beradi, ammo 2022-yil iyul oyida ushbu vosita parvozlarning iqlimga taʼsirini hisoblash usulini oʻzgartirdi. CO2`dan ajralib chiqqan narsadan tashqari parvozning global isishining barcha taʼsiri hisobdan chiqarib tashlandi va bu har bir parvozning hisoblangan iqlim taʼsirini ikki baravar kamaytirdi. Bu harakat atrof-muhit faollari va ilmiy hamjamiyatning noroziligiga sabab boʻldi. Quyida Google Flights`ning mijozlar tomonidan taʼriflangan eng qulay xususiyatlari keltirilgan: